ཁྱོད་ཉིད་ཀྱི།།སྤང་དང་མངོན་དུ་བྱ་བ་དང་།།།

བསྒོམ་དང་འབྲས་བུ་བཞི་དག་ཀྱང་།།ཡོངས་ཤེས་བཞིན་དུ་མི་རུང་ངོ་།།རང་བཞིན་ཡོངས་སུ་འཛིན་པ་ཡི།།འབྲས་བུ་རང་བཞིན་ཉིད་ཀྱིས་ནི།།ཐོབ་པ་མིན་པ་གང་ཡིན་དེ།།ཅི་ལྟར་འཐོབ་པར
ནུས་པར་འགྱུར།།འབྲས་བུ་མེད་ན་འབྲས་གནས་མེད།།ཞུགས་པ་དག་ཀྱང་ཡོད་མ་ཡིན།།གལ་ཏེ་སྐྱེས་བུ་གང་ཟག་བརྒྱད།།དེ་དག་མེད་ན་དགེ་འདུན་མེད།།འཕགས་པའི་བདེན་རྣམས་མེད་པའི་ཕྱིར།།དམ་པའི་ཆོས་ཀྱང
ཡོད་མ་ཡིན།།ཆོས་དང་དགེ་འདུན་ཡོད་མིན་ན།།སངས་རྒྱས་ཅི་ལྟར་ཡོད་པར་འགྱུར།།ཁྱོད་ཀྱི་སངས་རྒྱས་བྱང་ཆུབ་ལ།།མ་བརྟེན་པར་ཡང་ཐལ་བར་འགྱུར།།ཁྱོད་ཀྱི་བྱང་ཆུབ་སངས་རྒྱས་ལ།།མ་བརྟེན་པར་ཡང་ཐལ་བར་འགྱུར།།།
ཁྱོད་ཀྱི་རང་བཞིན་ཉིད་ཀྱིས་ནི།།སངས་རྒྱས་མིན་པ་གང་ཡིན་དེས།།བྱང་ཆུབ་སྤྱོད་ལ་བྱང་ཆུབ་ཕྱིར།།བསྐུལ་ཡང་བྱང་ཆུབ་འཐོབ་མི་འགྱུར།།འགའ་ཡང་ཆོས་དང་ཆོས་མིན་པ།།ནམ་ཡང་བྱེད་པར་མི་འགྱུར་ཏེ།།མི་སྟོང་པ་ལ་ཅི
ཞིག་བྱ།།རང་བཞིན་ལ་ནི་བྱ་བ་མེད།།ཆོས་དང་ཆོས་མིན་མེད་པར་ཡང་།།འབྲས་བུ་ཁྱོད་ལ་ཡོད་པར་འགྱུར།།ཆོས་དང་ཆོས་མིན་རྒྱུས་བྱུང་བའི།།འབྲས་བུ་ཁྱོད་ལ་ཡོད་མ་ཡིན།།ཆོས་དང་ཆོས་མིན་རྒྱུས་བྱུང་བའི།།འབྲས
བུ་གལ་ཏེ་ཁྱོད་ལ་ཡོད།།ཆོས་དང་ཆོས་མིན་ལས་བྱུང་བའི།།འབྲས་བུ་ཅི་ཕྱིར་སྟོང་མ་ཡིན།།རྟེན་ཅིང་འབྲེལ་བར་འབྱུང་བ་ཡི།།སྟོང་པ་ཉིད་ལ་གནོད་བྱེད་གང་།།འཇིག་རྟེན་པ་ཡི་ཐ་སྙད་ནི།།ཀུན་ལའང་གནོད་པ་བྱེད་པ་ཡིན།།

སྟོང་པ་ཉིད་ལ་གནོད་བྱེད་ན།།བྱ་བ་ཅི་ཡང་མེད་འགྱུར་ཞིང་།།རྩོམ་པ་མེད་པའི་བྱ་བར་འགྱུར།།མི་བྱེད་པ་ཡང་བྱེད་པོར་འགྱུར།རང་བཞིན་ཡོད་ན་འགྲོ་བ་རྣམས།།མ་སྐྱེས་པ་དང་མ་འགགས་དང་།།ཐེར་ཟུག་ཏུ་ནི་གནས་འགྱུར།།
ཞིང་།།གནས་སྐབས་སྣ་ཚོགས་ཐལ་བར་འགྱུར།།གལ་ཏེ་སྟོང་པ་ཡོད་མིན་ན།།མ་ཐོབ་འཐོབ་པར་བྱ་བ་དང་།།སྡུག་བསྔལ་མཐར་བྱེད་ལས་དང་ནི།།ཉོན་མོངས་ཐམས་ཅད་སྤོང་བའང་མེད།།གང་གིས་རྟེན་ཅིང་འབྲེལ་བར
འབྱུང་།།མཐོང་བ་དེས་ན་སྡུག་བསྔལ་དང་།།ཀུན་འབྱུང་དང་ནི་འགོག་པ་དང་།།ལམ་ཉིད་དེ་དག་མཐོང་བ་ཡིན།།འཕགས་པའི་བདེན་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་བཞི་པའོ།།།།གལ་ཏེ་འདི
དག་ཀུན་སྟོང་ན།།འབྱུང་བ་མེད་ཅིང་འཇིག་པ་མེད།།གང་ཞིག་སྤོང་དང་འགག་པ་ལས།།མྱ་ངན་འདས་པར་འགྱུར་བར་འདོད།།གལ་ཏེ་འདི་ཀུན་མི་སྟོང་ན།།འབྱུང་བ་མེད་ཅིང་འཇིག་པ་མེད།།གང་ཞིག་སྤོང་དང་འགགས་པ་ལས།།།
མྱ་ངན་འདས་པར་འགྱུར་བར་འདོད།།སྤངས་པ་མེད་པ་ཐོབ་མེད་པ།།ཆད་པ་མེད་པ་རྟག་མེད་པ།།འགག་པ་མེད་པ་སྐྱེ་མེད་པ།།དེ་ནི་མྱ་ངན་འདས་པར་བརྗོད།།རེ་ཞིག་མྱ་ངན་འདས་དངོས་མིན།།རྒ་ཤིའི་མཚན་ཉིད་ཐལ་བར་འགྱུར།།རྒ
དང་འཆི་བ་མེད་པ་ཡི།།དངོས་པོ་ཡོད་པ་མ་ཡིན་ནོ།།གལ་ཏེ་མྱ་ངན་འདས་དངོས་ན།།མྱ་ངན་འདས་པ་འདུས་བྱས་འགྱུར།།དངོས་པོ་འདུས་བྱས་མ་ཡིན་པ།།འགའ་ཡང་གང་ནའང་ཡོད་མ་ཡིན།།གལ་ཏེ་མྱ་ངན་འདས་དངོས་ན།།ཅི་ལྟར་མྱང་འདས་དེ

བརྟེན་མིན།།དངོས་པོ་བརྟེན་ནས་མ་ཡིན་པ།།འགའ་ཡང་ཡོད་པ་མ་ཡིན་ནོ།།གལ་ཏེ་མྱང་འདས་དངོས་མིན་ན།།དངོས་མེད་ཅི་ལྟར་རུང་བར་འགྱུར།།གང་ལ་མྱ་ངན་འདས་དངོས་མིན།།དེ་ལ་དངོས།།།
མེད་ཡོད་མ་ཡིན།།གལ་ཏེ་མྱ་ངན་འདས་དངོས་མིན།།ཅི་ལྟར་མྱང་འདས་དེ་བརྟེན་མིན།།གང་ཞིག་བརྟེན་ནས་མ་ཡིན་པའི།།དངོས་མེད་ཡོད་པ་མ་ཡིན་ནོ།།འོང་བ་དང་ནི་འགྲོ་བའི་དངོས།།བརྟེན་ཏམ་རྒྱུར་བྱས་གང་ཡིན་པ།།།
དེ་ནི་བརྟེན་མིན་རྒྱུར་བྱས་མིན།།མྱ་ངན་འདས་པ་ཡིན་པར་བསྟན།།འབྱུང་བ་དང་ནི་འཇིག་པ་དག།སྤང་བར་སྟོན་པས་བཀའ་སྩལ་ཏོ།།དེ་ཕྱིར་མྱ་ངན་འདས་པ་ནི།།དངོས་མིན་དངོས་མེད་མིན་པར་རིགས།།གལ་ཏེ་མྱ་ངན་འདས་
པ་ནི།།དངོས་དང་དངོས་མེད་གཉིས་ཡིན་ན།།དངོས་དང་དངོས་པོ་མེད་པ་དང་།།ཐར་པར་འགྱུར་ན་དེ་མི་རིགས།།གལ་ཏེ་མྱ་ངན་འདས་པ་ནི།།དངོས་དང་དངོས་མེད་གཉིས་ཡིན་ན།།མྱ་ངན་འདས་པ་མ་བརྟེན་མིན།།དེ་གཉིས་
བརྟེན་ནས་ཡིན་ཕྱི་རུ་རོ།།ཅི་ལྟར་མྱ་ངན་འདས་པ་ནི།།དངོས་དང་དངོས་མེད་གཉིས་ཡིན་ཏེ།།མྱ་ངན་འདས་པ་འདུས་མ་བྱས།།དངོས་དང་དངོས་མེད་འདུས་བྱས་ཡིན།།ཅི་ལྟར་མྱ་ངན་འདས་པ་ལ།།དངོས་དང་དངོས་མེད་གཉིས།།
ཡོད་དེ།།དེ་གཉིས་གཅིག་ལ་ཡོད་མིན་ཏེ།།སྣང་བ་དང་ནི་མུན་པ་བཞིན།།དངོས་མིན་དངོས་པོ་མེད་མིན་པ།།མྱ་ངན་འདས་པར་གང་སྟོན་པ།།དངོས་པོ་མེད་དང་དངོས་པོ་དག།གྲུབ་ན་དེ་ནི་འགྲུབ་པར་འགྱུར།།གལ་ཏེ།།

མྱ་ངན་འདས་པ་ནི།།དངོས་མིན་དངོས་པོ་མེད་མིན་ན།།དངོས་མིན་དངོས་པོ་མེད་མིན་ཞེས།།གང་ཞིག་གིས་ནི་དེ་མངོན་བྱེད།།བཅོམ་ལྡན་མྱ་ངན་འདས་གྱུར་ནས།།ཡོད་པར་མི་མངོན་དེ་བཞིན་དུ།།མེད་དོ་ཞེའམ་གཉི་ཀ།
དང་།གཉིས་མིན་ཞེས་ཀྱང་མི་མངོན་ནོ།།བཅོམ་ལྡན་བཞུགས་པར་གྱུར་ན་ཡང་།།ཡོད་པར་མི་མངོན་དེ་བཞིན་དུ།།མེད་དོ་ཞེའམ་གཉི་ཀ་དང་།།གཉིས་མིན་ཞེས་ཀྱང་མི་མངོན་ནོ།།འཁོར་བ་མྱ་ངན་འདས་པ་ལས།།ཁྱད་པར
ཅུང་ཟད་ཡོད་མ་ཡིན།།མྱ་ངན་འདས་པ་འཁོར་བ་ལས།།ཁྱད་པར་ཅུང་ཟད་ཡོད་མ་ཡིན།།མྱ་ངན་འདས་མཐའ་གང་ཡིན་པ།།དེ་ནི་འཁོར་བའི་མཐའ་ཡིན་ཏེ།།དེ་གཉིས་ཁྱད་པར་ཅུང་ཟད་ནི།།ཤིན་ཏུ་ཕྲ་བའང་ཡོད་མ་ཡིན།།།
གང་འདས་ཕན་ཆད་མཐའ་སོགས་དང་།།རྟག་ལ་སོགས་པར་ལྟ་བ་དག།མྱ་ངན་འདས་དང་ཕྱི་མཐའ་དང་།།སྔོན་གྱི་མཐའ་ལ་རྟེན་པ་ཡིན།།དངོས་པོ་ཐམས་ཅད་སྟོང་པ་ལ།།མཐའ་ཡོད་ཅི་ཞིག་མཐའ་མེད་ཅི།།མཐའ་དང
མཐའ་མེད་ཅི་ཞིག་ཡིན།།མཐའ་དང་མཐའ་མེད་མིན་པ་ཅི།།དེ་ཉིད་ཅི་ཞིག་གཞན་ཅི་ཞིག།རྟག་པ་ཅི་ཞིག་མི་རྟག་ཅི།།རྟག་དང་མི་རྟག་གཉི་ཀ་ཅི།།གཉི་ཀ་མིན་པའང་ཅི་ཞིག་ཡིན།།དམིགས་པ་ཐམས་ཅད་ཉེར་ཞི་ཞིང་།།
སྤྲོས་པ་ཉེར་ཞི་ཞི་བ་སྟེ།།སངས་རྒྱས་ཀྱིས་ནི་གང་དུ་ཡང་།།སུ་ལའང་ཆོས་འགའ་མ་བསྟན་ཏོ།།མྱ་ངན་ལས་འདས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་ལྔ་པའོ།།།།མ་རིག་བསྒྲིབས་པས་ཡང་སྲིད་ཕྱིར།།

འདུ་བྱེད་རྣམ་པ་གསུམ་པོ་དག།མངོན་པར་འདུ་བྱེད་གང་ཡིན་པའི།།ལས་དེ་དག་གིས་འགྲོ་བར་འགྲོ།།འདུ་བྱེད་རྐྱེན་ཅན་རྣམ་པར་ཤེས།།འགྲོ་བ་རྣམས་སུ་འཇུག་པར་འགྱུར།།རྣམ་པར་ཤེས་པ།།
ཞུགས་གྱུར་ན།།མིང་དང་གཟུགས་ནི་འཆགས་པར་འགྱུར།།མིང་དང་གཟུགས་ནི་འཆགས་གྱུར་ན།།སྐྱེ་མཆེད་དྲུག་ནི་འབྱུང་བར་འགྱུར།།སྐྱེ་མཆེད་དྲུག་ལ་བརྟེན་ནས་ནི།།རེག་པ་ཡང་དག་འབྱུང་བར་འགྱུར།།མིག་དང་གཟུགས
དང་དྲན་བྱེད་ལ།།བརྟེན་ནས་སྐྱེ་བ་ཁོ་ན་སྟེ།།དེ་ལྟར་མིང་དང་གཟུགས་བརྟེན་ནས།།རྣམ་པར་ཤེས་པ་སྐྱེ་བར་འགྱུར།།མིག་དང་གཟུགས་དང་རྣམ་པར་ཤེས།།གསུམ་པོ་འདུས་པ་གང་ཡིན་པ།།དེ་ནི་རེག་པའོ་རེག་དེ་ལས།།
ཚོར་བ་ཀུན་ཏུ་འབྱུང་བར་འགྱུར།།ཚོར་བའི་རྐྱེན་ཀྱིས་སྲེད་པ་སྟེ།།ཚོར་བའི་དོན་དུ་སྲེད་པར་འགྱུར།།སྲེད་པར་གྱུར་ནས་ཉེ་བར་ལེན།།རྣམ་པར་བཞི་པོ་ཉེར་ལེན་འགྱུར།།ཉེར་ལེན་ཡོད་ན་ལེན་པ་པོའི།།སྲིད་པ་ཀུན་ཏུ་འབྱུང་བར་འགྱུར།།གལ
ཏེ་ཉེ་བར་ལེན་མེད་ན།།གྲོལ་བར་འགྱུར་ཏེ་སྲིད་མི་འགྱུར།།སྲིད་པ་དེ་ཡང་ཕུང་པོ་ལྔ།།སྲིད་པ་ལས་ནི་སྐྱེ་བ་འབྱུང་།།རྒ་ཤི་དང་ནི་མྱ་ངན་དང་།།སྨྲེ་སྔགས་འདོན་བཅས་སྡུག་བསྔལ་དང་།།ཡིད་མི་བདེ་དང་འཁྲུག་པ་རྣམས།།དེ་དག་སྐྱེ་ལས
རབ་ཏུ་འབྱུང་།།དེ་ལྟར་སྡུག་བསྔལ་ཕུང་པོ་ནི།།འབའ་ཞིག་པོ་འདི་འབྱུང་བར་འགྱུར།།འཁོར་བའི་རྩ་བ་འདུ་བྱེད་དེ།།དེ་ཕྱིར་མཁས་རྣམས་འདུ་མི་བྱེད།།དེ་ཕྱིར་མི་མཁས་བྱེད་པོ་ཡིན།།མཁས་པས་དེ་ཉིད་མཐོང་ཕྱིར་རོ།།མ

རིམ་འགགས་པར་གྱུར་ན་ནི།།འདུ་བྱེད་རྣམས་ཀུན་འབྱུང་མི་འགྱུར།།མ་རིག་འགགས་པར་འགྱུར་བ་ནི།།ཤེས་པས་དེ་ཉིད་བསྒོམས་པས་སོ།།དེ་དང་དེ་ནི་འགག་པ་ཟུར་པས།།དེ་དང་དེ་ནི་མངོན་མི་འབྱུང་།།སྡུག་བསྔལ་ཕུང་པོ་འབའ་ཞིག།
བོ།།དེ་ནི་དེ་ལྟར་ཡང་དག་ཟགག།སྲིད་པའི་ཡན་ལག་བཅུ་གཉིས་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་དྲུག་པའོ།།།།འདས་དུས་བྱུང་མ་བྱུང་ཞེ་བ་དང་།།འཇིག་རྟེན་རྟག་པ་ལ་སོགས་པར།།ལྟ་བ་གང་ཡིན་དེ་དག་ནི།།སྔོན
གྱི་མཐའ་ལ་བརྟེན་པ་ཡིན།།མ་འོངས་དུས་གཞན་འབྱུང་འགྱུར་དང་།།མི་འབྱུང་འཇིག་རྟེན་མཐའ་སོགས་པར།།ལྟ་བ་གང་ཡིན་དེ་དག་ནི།།ཕྱི་མའི་མཐའ་ལ་བརྟེན་པ་ཡིན།།འདས་པའི་དུས་ནསབྱུང་ཞེས།།བྱ་བ་དེ་ནི་མི་འཐད་དོ།།སྔོན
ཚེ་རྣམས་སུ་གང་བྱུང་བ།།དེ་ཉིད་འདི་ནི་མ་ཡིན་ནོ།།དེ་ཉིད་བདག་ཏུ་འགྱུར་སྙམ་ན།།ཉེ་བར་ལེན་པ་ཐ་དད་འགྱུར།།ཉེ་བར་ལེན་པ་མ་གཏོགས་པར།།ཁྲོད་ཀྱི་བདག་ནི་གང་ནི་ག་ཡིན།།ཉེ་བར་ལེན་པ་མ་གཏོགས་པའི།།བདག་ཡོད་མ་ཡིན་བྱས་པའི
ཚེ།།ཉེ་བར་ལེན་ཉིད་བདག་ཡིན་ན།།ཁྱོད་ཀྱི་བདག་ནི་མེད་པ་ཡིན།།ཉེ་བར་ལེན་ཉིད་བདག་མ་ཡིན།།དེ་འབྱུང་བ་དང་འཇིག་པ་ཡིན།།ཉེ་བར་བླང་བ་ཅི་ལྟ་བུར།།ཉེ་བར་ལེན་པོ་ཡིན་པར་འགྱུར།།བདག་ནི་ཉེ་བར་ལེན་པ་ལས།།གཞན་དུ་འཐད
པ་ཉིད་མ་ཡིན།།གལ་ཏེ་གཞན་ན་ལེན་མེད་པར།།གཟུང་ཡོད་རིགས་ན་གཟུང་དུ་མེད།།དེ་ལྟར་ལེན་ལས་གཞན་མ་ཡིན།།དེ་ནི་ཉེར་ལེན་ཉིད་གང་མིན།།བདག་ནི་ཉེ་བར་ལེན་མེད་མིན།།མེད་པའི་ཉིད་དུའང་དེ་མདེས།།འདས་པའི་དུས་ནམ་

བྱུང་ཞེས།།བྱ་བ་དེ་ཡང་མི་འཐད་དོ།།སྔོན་ཚེ་རྣམས་སུ་གང་བྱུང་བ།།དེ་ལས་འདི་གཞན་མ་ཡིན་ནོ།།གལ་ཏེ་འདི་ནི་གཞན་འགྱུར་ན།།དེ་མེད་པར་ཡང་འབྱུང་བར་འགྱུར།།དེ་བཞིན་དེ་ནི་གནས་འགྱུར་ཞིང་།།
དེར་མ་ཤི་བར་སྐྱེ་བར་འགྱུར།།ཆད་དང་ལས་རྣམས་ཆུད་ཟ་དང་།།གཞན་གྱིས་བྱས་པའི་ལས་རྣམས་ནི།།གཞན་གྱིས་སོ་སོར་མྱོང་བ་དང་།།དེ་ལ་སོགས་པར་ཐལ་བར་འགྱུར།།མ་བྱུང་བ་ལས་འབྱུང་མིན་ཏེ།།འདི་ལ་སྐྱོན་དུ་ཐལ་བར་འགྱུར།།།
བདག་ནི་བྱས་པར་འགྱུར་བ་དང་།།འབྱུང་བའམ་རྒྱུ་མེད་ཅན་དུ་འགྱུར།།དེ་ལྟར་བདག་བྱུང་བདག་མ་བྱུང་།།གཉི་ཀ་གཉི་ཀ་མ་ཡིན་པར།།འདས་ལ་ལྟ་བ་གང་ཡིན་པ།།དེ་ནི་འཐད་པ་མ་ཡིན་ནོ།།མ་འོངས་དུས་གཞན་འབྱུང་འགྱུར་དང་།།།
འབྱུང་བར་མི་འགྱུར་ཞེས་བྱ་བར།།ལྟ་བ་གང་ཡིན་དེ་དག་ནི།།འདས་པའི་དུས་དང་མཚུངས་པ་ཡིན།།གལ་ཏེ་ལྷ་དེ་མི་དེ་ན།།དེ་ལྟ་ན་ནི་རྟག་པར་འགྱུར།།ལྷ་ནི་མ་སྐྱེས་ཉིད་འགྱུར་ཏེ།།རྟག་ལ་སྐྱེ་བ་མེད་ཕྱིར་རོ།།གལ་ཏེ་ལྷ་ལས་མི་།།
གཞན་ན།།དེ་ལྟ་ན་ནི་མི་རྟག་འགྱུར།།གལ་ཏེ་ལྷ་མི་གཞན་ཡིན་ན།།རྒྱུད་ནི་འཐད་པར་མི་འགྱུར་རོ།།གལ་ཏེ་ཕྱོགས་གཅིག་ལྷ་ཡིན་ལ།།ཕྱོགས་གཅིག་མི་ནི་ཡིན་གྱུར་ན།།རྟག་དང་མི་རྟག་འགྱུར་བ་ཡིན།།དེ་ཡང་རིགས་པ་མ་ཡིན་ནོ།།
གལ་ཏེ་རྟག་དང་མི་རྟག་པ།།གཉི་ག་འགྲུབ་པར་འགྱུར་ན་ནི།།རྟག་པ་མ་ཡིན་མི་རྟག་མིན།།འགྲུབ་པར་འགྱུར་བར་འདོད་ལ་རག།གལ་ཏེ་གང་ཞིག་གང་ནས་གར།།འོངས་ཤིང་གང་དུའང་འགྲོ་འགྱུར་ན།།དེ་ཕྱིར་འཁོར་བ་ཐོག་མེད་པར།།འགྱུར།།

ན་དེ་ནི་ཡོད་མ་ཡིན།།གལ་ཏེ་རྟག་པ་འགའ་མེད་ན།།མི་རྟག་གང་ཞིག་ཡིན་པར་འགྱུར་རྣག་ཏུ་པ་དན་ནི་མི་པ་དང་ཏིགདོ་གཉི་ས་བསལ་བར་གྱུར་པའོ།།གལ་ཏེ་འཇིག་རྟེན་མཐའ་ཡོད་ན།།འཇིག་རྟེན་ཕ་རོལ་ཅི་ལྟར་འགྱུར།།།
གལ་ཏེ་འཇིག་རྟེན་མཐའ་མེད་ན།།འཇིག་རྟོན་པ་རོ་བཅི་་འསུ་ཤེས་པ་གྱི་ཕུང་པོ་རྣམས་ཀྱི་ཙུན།།འདི་ནི་མར་མེའི་འོད་དང་མཚུངས།།དེ་ཕྱིར་མཐའ་ཡོད་ཉིད་དང་ནི།།མཐའ་མེད་ཉིད་ཀྱང་མི་རིགས་སོ།།གལ་ཏེ་སྔ་མ་འཇིག
འགྱུར་ཞིང་།།ཕུང་པོ་འདི་ལ་བརྟེན་བྱས་ནས།།ཕུང་པོ་དེ་ནི་མི་འབྱུང་ན།།དེས་ན་འཇིག་རྟེན་མཐའ་ཡོད་འགྱུར།།གལ་ཏེ་སྔ་མ་མི་འཇིག་ཅིང་།།ཕུང་པོ་འདི་ལ་བརྟེན་བྱས་ནས།།ཕུང་པོ་དེ་ནི་མི་འབྱུང་ན།།དེས་ན་འཇིག་རྟེན་མཐའ་མེད།
འགྱུར།།གལ་ཏེ་ཕྱོགས་གཅིག་མཐའ་ཡོད་ལ།།ཕྱོགས་གཅིག་མཐའ་ནི་མེད་འགྱུར་ན།།འཇིག་རྟེན་མཐའ་ཡོད་མཐའ་མེད་འགྱུར།།དེ་ཡང་རིགས་པ་མ་ཡིན་ནོ།།ཅི་ལྟ་བུར་ན་ཉེར་ལེན་པོའི།།ཕྱོགས་གཅིག་རྣམ་པར་འཇིག་འགྱུར།།
ལལ།ཕྱོགས་གཅིག་རྣམ་པར་འཇིག་མི་འགྱུར།།དེ་ལྟར་དེ་ནི་མི་རིགས་སོ།།ཇི་ལྟ་བུར་ན་ཉེར་བླང་བ།།ཕྱོགས་གཅིག་རྣམ་པར་འཇིག་འགྱུར་ལ།།ཕྱོགས་གཅིག་རྣམ་པར་འཇིག་མ་འགྱུར།།དེ་ལྟར་དེ་ཡང་མི་རིགས་སོ།།གལ་ཏེ་མཐའ་ཡོད་མཐའ་མེད་པ།།གཉི་ཀླུ་འགྲུབ
བཱརཱ་ན་ནི།།མཐའ་ཡོད་མ་ཡིན་མཐའ་མེད་མིན།།འགྲུབ་པར་འགྱུར་བར་འདོད་ལ་རེག།ཡང་ན་དངོས་པོ་ཐམས་ཅད་དག།སྟོང་ཕྱིར་རྟག་ལ་སོགས་ལྟ་བ།།གང་དག་གང་དུ་གང་ལ་ནི།།ཅི་ལས་ཀུན་ཏུ་འབྱུང་བར་འགྱུར།།གང་གིས་ཐུགས་བརྩེ་ཉེར་བཟུང་ནས།།ལྟ་བ་ཐམས་ཅད་སྤང

༄།།པའི་ཕྱིར།།དམ་པའི་ཆོས་ནི་སྟོན་མཛད་པ།།གཽ་ཏ་མ་དེ་ལ་ཕྱག་འཚལ་ལོ།།ལྟ་བ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་བདུན་པོ།།།དབུ་མའི་རྩ་བའི་ཚིག་ལེའུར་བྱས་པ་ཤེས་རབ་ཅེས་བྱ་བ།ཐེག་པ་ཆེན་པོའི་ཆོས་མངོན་པར་རྣམ་པར་བཞག་པ།དོན་དམ་པའི་དེ
ཁོ་ན་ཡང་དག་པར་སྟོན་པ།ཤེས་རབ་ཀྱི་ཕ་རོལ་ཏུ་ཕྱིན་པའི་ཚུལ་གསལ་བར་བྱེད་པ།སློབ་དཔོན་བདག་ཉིད་ཆེན་པོ་འཕགས་པ་ཀླུ་སྒྲུབ་མི་འགྲོགས་པའི་མཁྱེན་རབ་དང་ཐུགས་རྗེར་ལྡན་པ།དེ་བཞིན་གཤེགས་པའི་ཐེག་པ་བླ་ན་མེད་པའི་ཚུལ་གསལ
བར་བྱེད་པ།རབ་ཏུ་དགའ་བའི་ས་བསྒྲུ